Mil Mi-14

Mil Mi-14 (, ) on neuvostoliitossa suunniteltu ja valmistettu sukellusveneentorjuntahelikopteri, joka pohjautuu saman tehtaan Mil Mi-8 -kuljetushelikopteriin. == Suunnittelu ja valmistus == Helikopterista on valmistettu sekä sukellusveneiden- ja miinantorjunta että pelastus- ja etsintäversiot. Sen voimanlähteenä on kaksi turboahdettua Klimov TV3-117MT -moottoria, ja siinä on veneenkaltainen runkorakenne, kuten SH-3 Sea King -helikopterissa. Rungon etuosassa on kellukkeet, ja lisäksi kopterissa on nostettavat laskutelineet. Mallia voi käyttää horisontin takaiseen maalin tunnistukseen, ohjusten maaliinohjaukseen sekä etsintä- ja pelastuspalveluun. Koneessa on pommikuilu sukellusveneidentorjuntaan tarkoitetuille torpedoille ja syvyyspommeille sekä muille merimaaleja vastaan tarkoitetuille asejärjestelmille. Miehistöön kuuluu lentäjä, perämies, teknikko ja asemies. Tuotantoa hidastivat helikopterin ilmailutekniikkaan liittyvät ongelmat ja moottoreiden luotettavuusongelmat, ja tuotanto Kazanissa alkoi vasta vuonna 1973, ja helikopteri otettiin käyttöön 11. toukokuuta 1976. Tammikuussa 2016 vahvistettiin, että lopullista päätöstä tuotannon uudelleen käynnistämisestä ei oltu tehty, mutta markkinakysyntää ja rahoituslähteitä selvitettiin parhaillaan. Vuosina 1969-1986 valmistetuista 230:sta Mi-14:stä on arviolta vain 44 kappaletta edelleen aktiivikäytössä. == Versiot == pienoiskuva|Georgialainen Mi-14 ;V-14 :Mallin prototyyppi. ;Mi-14PL (NATO - Haze-A) :Sukellusveneentorjuntahelikopteri varustuksenaan hinattava APM-60 MAD, OKA-2 poijut ja laskettava tyypin 12-M etsintätutka, aseistuksena yksi AT-1 tai APR-2 torpedo, yksi Skat ydinkärjellä varustettu syvyyspommi, kahdeksan perinteistä syvyyspommia. ;Mi-14PL Strike :Mi-14PL:n aseistettu versio, varustettu AS-7 Kerry merimaaliohjuksin. ;Mi-14PLM :paranneltu sukellusveneentorjuntaversio. ;Mi-14PŁ :Puolalainen versio nimi Mi-14PL kopterille. Tunnetaan myös nimellä Mi-14PW. ;Mi-14BT (NATO - Haze-B) :Miinanraivaushelikopteri. ;Mi-14PS (NATO - Haze-C) :Etsintä- ja pelastuspalveluhelikopteri varusteinaan etsintävalo ja liukuovi vinsseineen. ;Mi-14PX :Puolan merivoimien koulutuskäyttöön suunniteltu etsintä- ja pelastuspalveluhelikopteri. Yksi Mi-17PL helikopteri muutettu tällaiseksi poistamalla ASW varustus. ;Mi-14PZh :Palontorjuntaversio Mi-14BT helikopterista. ;Mi-14PZh Eliminator III :Palontorjuntaversio Mi-14BT helikopterista. ;Mi-14GP :Siviilimarkkinoille tarkoitettu versio. ;Mi-14P :24-paikkainen kuljetushelikopteri. == Käyttöhistoria == Syyrian sisällisodassa Syyrian laivaston Mi-14-helikoptereita käytettiin improvisoituina pommikoneina tiputtamaan merimiinoja ja tynnyripommeja suuriin kohteisiin. Maaliskuun 22. päivänä 2015 yksi niistä syöksyi maahan, ja sen lentäjä kuoli kiinnioton yhteydessä, ja loput miehistöstä joutuivat vangiksi. Ukraina vahvisti 7. toukokuuta 2022, että Ukrainan laivaston apulaispäällikkö, eversti Ihor Bedzay kuoli, kun venäläinen Su-35 ampui hänen Mi-14PS-koneensa alas. == Käyttäjämaat == Vuoteen 1991 mennessä noin 230 konetta luovutettu asiakkaille. Neuvostoliiton ohella toimitettu muun muassa Bulgariaan, Kuubaan, Itä-Saksaan, Pohjois-Koreaan, Libyaan, Puolaan, Syyriaan ja Jugoslaviaan. === Nykyiset käyttäjät === * Georgian ilmavoimat (2 kpl) * Libyan ilmavoimat * Kongon tasavallan merivoimat (1 kpl) * Pohjois-Korean ilmavoimat * Syyrian ilmavoimat (2 kpl) * Syyrian merivoimat * Ukrainan merivoimat (4 kpl) * Venäjän laivasto * Jemenin ilmavoimat === Entiset käyttäjät === * Puolan merivoimat * Bulgarian merivoimat * Kuuban ilmavoimat * Saksan demokraattisen tasavallan merivoimat * Etiopian ilmavoimat * Saksan laivasto * Neuvostoliiton laivasto * Jugoslavian ilmavoimat == Lähteet == Luokka:Sotilashelikopterit Luokka:Milin ilma-alukset